વિશ્ભરના દેશોનો અનુભવ દર્શાવે છે કે એક સર્વગ્રાહી સરકારી આરોગ્ય સેવાઓ અને મજબૂત નિયમનકારી વ્યવસ્થાની ગેરહાજરીમાં લોકોની આરોગ્યની જરૂરિયાતોને પહોંચી વળવા ખાનગી ક્ષેત્ર ઉપર રાખવા પડતા અવલંબનથી સમાનકક્ષાની આરોગ્ય સેવાઓ ઉપલબ્ધ થતી નથી. આ સંદર્ભમાં ભારતે શ્રેષ્ઠ કક્ષાના ઇન્ફ્રાસ્ટ્રક્ચરમાં અને માનવશ્રમમાં મોટાપાયે રોકાણ કરીને સરકારી આરોગ્ય સેવાઓને વધુ મજબૂત બનાવવા ઉપર વિશેષ ભાર આપવો જોઇએ. તે સાથે દિવસ-રાત કૂદકેને ભૂસકે વિકાસ કરી રહેલાં ખાનગી ક્ષેત્રનું નિયમન કરવાની બાબતે પણ પ્રગતિ કરવાની તાતી જરૂર છે.